Udkast til AFGØRELSE TRUFFET AF DET BLANDEDE EØS-UDVALG om ændring af bilag XX (miljø) til EØS-aftalen - Udkast til Fællesskabets fælles stillingtagen

(forelagt af Kommissionen)

BEGRUNDELSE

1. Med henblik på at garantere retssikkerheden og homogenitet på det retlige område indarbejder Det Blandede EØS-udvalg al relevant fællesskabslovgivning i EØS-aftalen, så snart denne er vedtaget.

2. Det Blandede EØS-udvalg bør derfor vedtage vedlagte afgørelse om ændring af bilag XX til EØS-aftalen ved tilføjelse af nylig vedtaget fællesskabslovgivning på miljøområdet. Afgørelsen vedrører:

- 32000 R 2037: Europa-Parlamentets og Rådets forordning (EF) nr. 2037/2000 af 29. juni 2000 om stoffer, der nedbryder ozonlaget (EFT L 244 af 29.9.2000, s. 1), ændret ved:

- 32000 R 2038: Europa-Parlamentets og Rådets forordning (EF) nr. 2038/2000 af 28. september 2000 (EFT L 244 af 29.9.2000, s. 25)

- 32000 R 2039: Europa-Parlamentets og Rådets forordning (EF) nr. 2039/2000 28. september 2000 (EFT L 244 af 29.9.2000, s. 26).

3. Forslaget omfatter tilpasninger til akten om udvidelse af EØS, der indfører ændringer, som går ud over rent tekniske tilpasninger.

4. Artikel 1, stk. 3, litra a), i Rådets forordning (EF) nr. 2894/94 om visse gennemførelsesbestemmelser til EØS-aftalen bestemmer, at Rådet fastlægger Fællesskabets holdning til afgørelser om udvidelse af Fællesskabets lovgivning med væsentlige ændringer.

5. Rådet anmodes om at godkende vedlagte udkast til afgørelse, som skal træffes af Det Blandede EØS-udvalg. Kommissionen håber at kunne fremføre Fællesskabets holdning i Det Blandede EØS-udvalg i juni 2002.

Udkast til AFGØRELSE TRUFFET AF DET BLANDEDE EØS-UDVALG om ændring af bilag XX (miljø) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag XX til aftalen blev ændret ved afgørelse nr. ... truffet af Det Blandede EØS-udvalg den ... [1].

[1] EFT L...

(2) Europa-Parlamentets og Rådets forordning (EF) nr. 2037/2000 af 29. juni 2000 om stoffer, der nedbryder ozonlaget [2] skal indarbejdes i aftalen.

[2] EFT L 244 af 29.9.2000, s. 1.

(3) Europa-Parlamentets og Rådets forordning (EF) nr. 2038/2000 af 28. september 2000 om ændring af forordning (EF) nr. 2037/2000 om stoffer, der nedbryder ozonlaget, for så vidt angår dosisinhalatorer og lægemiddelpumper [3], skal indarbejdes i aftalen.

[3] EFT L 244 af 29.9.2000, s. 25.

(4) Europa-Parlamentets og Rådets forordning (EF) nr. 2039/2000 af 28. september 2000 om ændring af forordning (EF) nr. 2037/2000 om stoffer, der nedbryder ozonlaget, for så vidt angår basisåret for tildeling af kvoter af hydrochlorfluorcarboner [4], skal indarbejdes i aftalen.

[4] EFT L 244 af 29.9.2000, s. 26.

(5) Rådets forordning (EF) nr. 3093/94 af 15. december 1994 om stoffer, der nedbryder ozonlaget [5], som er indarbejdet i aftalen, skal ophæves -

[5] EFT L 333 af 22.12.1994, s. 1.

TRUFFET FØLGENDE AFGØRELSE:

Artikel 1

Teksterne til punkt 21aa (Rådets forordning (EF) nr. 3093/94) i bilag XX til aftalen erstattes af følgende:

'32000 R 2037: Europa-Parlamentets og Rådets forordning (EF) nr. 2037/2000 af 29. Juni 2000 om stoffer, der nedbryder ozonlaget (EFT L 244 af 29.9.2000, s. 1), ændret ved:

- 32000 R 2038: Europa-Parlamentets og Rådets forordning (EF) nr. 2038/2000 af 28. september 2000 (EFT L 244 af 29.9.2000, s. 25).

- 32000 R 2039: Europa-Parlamentets og Rådets forordning (EF) nr. 2039/2000 af 28. september 2000 (EFT L 244 af 29.9.2000, s. 26).

Forordningens bestemmelser gælder i forbindelse med aftalen med følgende tilpasninger:

(a) I artikel 3:

(i) skal udtrykket 'stk. 5 til 10' i stk. 1 erstattes af 'stk. 5 til 8'

(ii) skal udtrykket 'stk. 8, 9 og 10' i stk. 3 erstattes af 'stk. 8'

(iii) skal stk. 4, 9 og 10 ikke finde anvendelse.

(b) I artikel 4:

(i) skal udtrykket 'stk. 4 og 5' i stk. 1 til 3 erstattes af 'stk. 4'

(ii) i stk. 2 skal fjerde underafsnit ikke finde anvendelse

(iii) i stk. 3 skal andet og fjerde underafsnit ikke finde anvendelse

(iv) finder stk. 5 ikke anvendelse.

(c) Kapitel III finder ikke anvendelse.

(d) Artikel 19 og 20 finder ikke anvendelse.

EFTA-staterne anvender på nationalt plan de foranstaltninger, der er nødvendige for at imødekomme de tilsvarende bestemmelser i Montreal-protokollen og de tilsvarende foranstaltninger i Europa-Parlamentets og Rådets forordning (EF) nr. 2037/2000.'

Artikel 2

Teksterne til forordning (EF) nr. 2037/2000, 2038/2000 og 2039/2000 på islandsk og norsk, som offentliggøres i EØS-tillægget til De Europæiske Fællesskabers Tidende, er autentiske.

Artikel 3

Denne afgørelse træder i kraft den , forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1 [6].

[6] [Ingen forfatningsmæssige krav angivet.] [Forfatningsmæssige krav angivet.]

Artikel 4

Denne afgørelse offentliggøres i De Europæiske Fællesskabers Tidendes EØS-afsnit og EØS-tillæg.

Udfærdiget i Bruxelles, den ..

På Det Blandede EØS-udvalgs vegne

Formand Sekretærer for Det Blandede EØS-udvalg